*P R I J E D L O G*

Na osnovu člana 17. Zakona o Vijeću ministara Bosne i Hercegovine („Službeni glasnik BiH“, br. 30/03, 42/03, 81/06, 76/07, 81/07, 94/07 i 24/08), Vijeće ministara Bosne i Hercegovine, na \_\_\_\_\_\_\_\_\_\_ sjednici održanoj \_\_\_\_\_\_\_ 2023. godine, donijelo je

**ODLUKU**  
  
  
**O DOPUNI ODLUKE O RADNOM VREMENU U VIJEĆU MINISTARA BOSNE I HERCEGOVINE, MINISTARSTVIMA BOSNE I HERCEGOVINE I DRUGIM ORGANIMA VIJEĆA MINISTARA BOSNE I HERCEGOVINE**

**I**

U Odluci o radnom vremenu u Vijeću ministara Bosne i Hercegovine, ministarstvima Bosne i Hercegovine i drugim organima Vijeća ministara Bosne i Hercegovine („Službeni glasnik BiH“, br. 16/98 i 99/11), u tački II iza stava 2. dodaje se novi stav 3. koji glasi:  
  
„3. Izuzetno od stava 1. ove tačke, radno vrijeme u Agenciji za zaštitu ličnih podatka u Bosni i Hercegovini počinje u 8,00 a završava se u 16,00 sati.“

**II**

Ova odluka stupa na snagu danom donošenja i objavljuje se u „Službenom glasniku BiH“.

VM broj:\_\_\_\_\_\_\_\_\_\_\_\_/23 Predsjedavajuća

\_\_\_\_\_\_\_\_\_\_\_\_ 2023. Vijeća ministara BiH

Sarajevo Borjana Krišto

**O b r a z l o ž e nj e**

**I - Pravni osnov**

Pravni osnov za donošenjeOdluke o dopuni Odluke o radnom vremenu u Vijeću ministara Bosne i Hercegovine, ministarstvima Bosne i Hercegovine i drugim organima Vijeća ministara Bosne i Hercegovine je član 17. Zakona o Vijeću ministara Bosne i Hercegovine („Službeni glasnik BiH“, br. 30/03, 42/03, 81/06, 76/07, 81/07, 94/07 i 24/08).

**II -  Razlozi za donošenje**

S obzirom da većina institucija na nižim nivoima vlasti, kao i neke institucije na nivou Bosne i Hercegovine, imaju utvrđeno radno vrijeme od 08,00 do 16,00 sati, predlažemo donošenje Odluke o dopuni Odluke o radnom vremenu u Vijeću ministara Bosne i Hercegovine, ministarstvima Bosne i Hercegovine i drugim organima Vijeća ministara Bosne i Hercegovine kojom bi se utvrdilo radno vrijeme od 08,00 do 16,00 sati u Agenciji za zaštitu ličnih podataka u Bosni i Hercegovini. Tako utvrđeno radno vrijeme će doprinijeti efikasnijem radu Agencije.

Osim naprijed navedenog, donošenje Odluke o dopuni Odluke o radnom vremenu u Vijeću ministara Bosne i Hercegovine, ministarstvima Bosne i Hercegovine i drugim organima Vijeća ministara Bosne i Hercegovine dovelo bi do štednje električne energije u zimskim mjesecima.

**III - Obrazloženje predloženih rješenja**

I – Utvrđivanje radnog vremena u Agenciji za zaštitu ličnih podataka u Bosni i Hercegovini

II – Stupanje na snagu i objava odluke

**IV - Potrebna finansijska sredstva**

Za provedbu ove Odluke nisu potrebna dodatna finansijska sredstva.

**V – Provođenje javnih konsultacija**

U skladu sa Pravilima za konsultacije u izradi pravnih propisa („Službeni glasnik BiH“, broj 5/17), Agencija za zaštitu ličnih podataka u Bosni i Hercegovini je za Odluku o dopuni Odluke o radnom vremenu u Vijeću ministara Bosne i Hercegovine, ministarstvima Bosne i Hercegovine i drugim organima Vijeća ministara Bosne i Hercegovine pokrenula javne konsultacije sa zainteresovanom javnošću putem internet platforme „e-Konsultacije“, koje su provedene u periodu od 9.11.2022. do 24.11.2022.